
Kria lingvo 

La Kria (krie: "O^A^VA 3 Nehiyawewin, angle Cree, 
france Cri ) estas la lingvo indiĝena la plej parolata en 
Kanado kun ĉirkaŭ 70 000 parolantoj. 

Malgraŭ la ne tre grandnombra parolantaro la parolejo 
de la lingvo etendiĝas tra ĉ. 60 longitudaj gradoj. Do 
ne mirigas, ke evoluis multaj dialektoj. Fonetike eblas 
dividi ilin laŭ pluraj kriterioj, ekzemple: 

■ La longaj vokaloj e kaj T parte estas apartaj 
fonemoj, parte kunfandiĝis. 

■ La orientaj dialektoj inter Labradoro kaj 
Ontario distingas inter ŝ (ŝ) kaj s, la 
okcidentaj ne. 

■ La sono de retrofleksa "I", supozata en la pra- 
algonkina lingvo, disevoluis al diversaj sonoj 
en diversaj dialektoj. 

Eblas klasi la dialektojn en naŭ grupojn, kiuj de 
okcidento al oriento estas: 

■ Kria preria (apartena al la ipsilona dialekto) 

■ Kria arbara (th-dialekto) 

■ Kria marĉa (n-dialekto), kies okcidenta 
varianto diferencas de la orienta per 
kunfandiĝo de ŝ kaj s 

■ Kria alka (l-dialekto) 

■ Jakoba-Golfa Kria (ipsilona dialekto), kies 
norda varianto diferencas de la suda per la 
kunfandiĝo de e kaj T, kiu tamen ne malhelpas 
interkomprenon 

■ Atikamekŭ (r-dialekto) 

■ Okcidenta Montara (l-dialekto) 

■ Inu (l-dialekto; foje nomata Orienta Montara) 

■ Naskapi (ipsilona dialekto) 

